Irodalomtudományi Doktori Iskola

Filológia és textológia II

**A kézirattól a digitális szövegkiadásig:**

**Szövegfogalmak, szövegvariánsok és a szerző Shakespeare *Sok hűhó semmiért*je alapján**

*Oktató: Almási Zsolt*

*Az előadás helye és ideje: Sophianum, 003, péntek: 08.30-10.00*

A kurzus során azzal, a romantikához visszavezethető elképzeléssel fogunk szembenézni, amely az irodalmi szövegeket egyfajta véglegességben, egységben, egyetlen szerző tevékenységének eredményeként látta. Sok egyéb tényező mellett a könyvformátum, a szerző-kultusz folyománya lehet ez az elváráshorizont, amely ma is kísérti az textológiát. Ezt a helyzetet problematizáljuk a kurzus során történeti perspektívából egyetlen művet, Shakespeare *Sok hűhó semmiért* című komédiáját használva illusztrációként. A problematizálás narratív szerkezetét könyvtörténeti, színháztörténeti, szerkesztéstörténeti, digitális textualitást illető megfontolások vezetik.

***Az előadások tematikája***

1. *Febr. 15.* Bevezetés és áttekintés

2. *Febr. 22.* A reneszánsz színház és a szövegek: kézirattól a súgópéldányig.

3. *Febr. 27.* Publikáció: a súgópéldánytól a kvartóig.

4. *Márc. 01.* Kanonizáció, de kié? A kvartótól az első Fólióig.

5. *Márc. 08.* Kinek a szövege?: szerkesztők 18-19. század.

6. *Márc. 22.* És mégis kinek a szövege? A szerző: szerkesztők 20. század.

7. *Márc. 29.* A Világháló alakulatai.

8. *Ápr. 05.* Nyílt hozzáférés.

9. *Ápr. 12.* Adatok, metadaadatok, gépi olvasás a Shakespeare kutatásban is.

10. *Máj. 03.* Adatbázisok: frontend.

11. *Máj. 10.* Adatbázisok: backend.

12. Máj. 17. Adatbázisok materialitása

***Kötelező olvasmányok***

Almási Zsolt: "A gépi szövegelemzés episztemológiai státuszáról: Kvantifikáció és spekuláció" In: Panka Dániel, Pikli Natália, Ruttkay Veronika (szerk.) Kősziklára építve. Built Upon His Rock: Írások Dávidházi Péter tiszteletére. Writings in Honour of Péter Dávidházi. Budapest: ELTE BTK Angol-Amerikai Intézet, Anglisztika Tanszék, 2018. pp. 1-9.

Bíró Szabolcs: Szövegfeldolgozás XML alapokon (Neumann Kht.) <http://www.tankonyvtar.hu/hu/tartalom/tkt/szovegfeldolgozas-xml/ch03.html>

David Scott Kastan. *Shakespeare és a könyv*. ford. Kiséry András, Budapest: Gondolat-Infonia, 2014).

Jerome McGann: “A hipertext alapjai.” *Helikon*. 2004/4. 366-385.

Kiséry András: „Por se: a reneszánsz médiumai” in Bényei Tamás (szerk.) *Átjárások* FISZ, 2006. 15-45. vagy *Jelenkor* 2005. <http://jelenkor.net/main.php?disp=disp&ID=889>)

Labádi Gergely: "Digitális filológia" in Bevezetés az irodalomtudományba <http://www.jgypk.hu/mentorhalo/tananyag/Bevezets_az_irodalomtudomnybaV2/ii34_a_digitlis_szveg.html>

Palkó Gábor: "Mit jelent a digitális filológia a szemantikus web korában: a DigiPhil projektről" Magyar Tudomány 2016. November <http://www.matud.iif.hu/2016/11/07.htm>

William Shakespeare. *Sok hűhó semmiért*. (Bármilyen fordításban vagy angol kiadásban.)

***Számonkérés:***

Kollokvium az elsajátított anyag (előadás és kötelező olvasmányok) és a saját kutatások kapcsolódási pontjai alapján. A vizsgára a hallgató hozzon egy vázlatot arról, hogyan tudja a saját kutatásaihoz igazítani a hallottakat, illetve emeljen ki egy gondolatot valamelyik kötelező olvasmányból, amely saját kutatásaihoz szempontot szolgáltathat.